CELEX: 32008R1293
Language: et
Date: 2008-12-18 00:00:00
Title: Komisjoni määrus (EÜ) nr 1293/2008, 18. detsember 2008 , Saccharomyces cerevisiae CNCM I-1077 (Levucell SC20 ja Levucell SC10 ME) uue kasutusviisi lubamise kohta söödalisandina (EMPs kohaldatav tekst)

19.12.2008   
            
            
               ET
            
            
               Euroopa Liidu Teataja
            
            
               L 340/38
            
         
      KOMISJONI MÄÄRUS (EÜ) nr 1293/2008,
   18. detsember 2008,
   
      Saccharomyces cerevisiae CNCM I-1077 (Levucell SC20 ja Levucell SC10 ME) uue kasutusviisi lubamise kohta söödalisandina
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubamise kord ning selliste lubade andmise alused ja menetlused.
            
         
               (2)
            
            
               Kooskõlas määruse (EÜ) nr 1831/2003 artikliga 7 on esitatud taotlus lisas nimetatud preparaadi lubamiseks. Taotlusele olid lisatud kõnealuse määruse artikli 7 lõikes 3 nõutud andmed ja dokumendid.
            
         
               (3)
            
            
               Taotlus käsitleb preparaadi Saccharomyces cerevisiae CNCM I-1077 (Levucell SC20 ja Levucell SC10 ME) uue kasutusviisi lubamist lambatallede söödalisandina, mis liigitatakse söödalisandite kategooriasse „zootehnilised lisandid”.
            
         
               (4)
            
            
               
                  Saccharomyces cerevisiae CNCM I-1077 kasutamine on lubatud komisjoni määrusega (EÜ) nr 1200/2005 (2) lüpsilehmade ja nuumveiste puhul ajalise piiranguta ning komisjoni määrusega (EÜ) nr 226/2007 (3) lüpsikitsede ja lüpsilammaste puhul 22. märtsini 2017.
            
         
               (5)
            
            
               On esitatud uued andmed, millega toetatakse loa taotlust lambatallede puhul. Euroopa Toiduohutusamet (edaspidi „toiduohutusamet”) järeldas oma 16. juuli 2008. aasta arvamuses, (4) et Saccharomyces cerevisiae CNCM I-1077 (Levucell SC20/Levucell SC10 ME) ei mõju kahjulikult loomade või inimeste tervisele ega keskkonnale. Toiduohutusamet on jõudnud ka järeldusele, et Saccharomyces cerevisiae CNCM I-1077 (Levucell SC20/Levucell SC10 ME) ei põhjusta muid ohte, mis võiksid määruse (EÜ) nr 1831/2003 artikli 5 lõike 2 alusel välistada sellele loa andmise. Kõnealuse arvamuse kohaselt on see preparaat lambatalledele ohutu. Arvamuses nenditakse veel, et preparaat võib mõjuda soodsalt lõplikule kaalule ja keskmisele päevasele kaalu juurdekasvule. Toiduohutusameti arvates ei ole vajadust turustamisjärgse järelevalve erinõuete järele. Kõnealuses arvamuses kinnitatakse ka määrusega (EÜ) nr 1831/2003 asutatud ühenduse tugilabori aruanne söödalisandi analüüsimeetodi kohta söödas.
            
         
               (6)
            
            
               Kõnealuse preparaadi hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuse preparaadi kasutamiseks käesoleva määruse lisas esitatud tingimustel.
            
         
               (7)
            
            
               Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas nimetatud preparaati, mis kuulub söödalisandite kategooriasse „zootehnilised lisandid” ja funktsionaalrühma „soolestiku mikrofloorat tasakaalustavad ained”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 18. detsember 2008
      
         
            Komisjoni nimel
         
         
            komisjoni liige
         
         Androulla VASSILIOU
         
      
   
   
      (1)  ELT L 268, 18.10.2003, lk 29.
   
      (2)  ELT L 195, 27.7.2005, lk 6.
   
      (3)  ELT L 64, 2.3.2007, lk 26.
   
      (4)  Scientific Opinion of the Panel on Additives and Products or Substances used in Animal Feed (FEEDAP) on a request from the European Commission on the safety and efficacy of Levucell SC20/Levucell SC10ME, a preparation of Saccharomyces cerevisiae, as feed additive for lambs for fattening. The EFSA Journal (2008) 772, 1–11.
   
      LISA
      
         
                     Lisandi identifitseerimisnumber
                  
                  
                     Loa omanik
                  
                  
                     Lisand
                     (kaubanduslik nimetus)
                  
                  
                     Koostis, keemiline valem, kirjeldus, analüüsimeetod
                  
                  
                     Loomaliik või -kategooria
                  
                  
                     Vanuse ülempiir
                  
                  
                     Miinimumsisaldus
                  
                  
                     Maksimumsisaldus
                  
                  
                     Muud sätted
                  
                  
                     Loa kehtivusaja
                  
               
                     CFU/kg täissöödas, mille niiskusesisaldus on 12 %
                  
               
                     Zootehniliste lisandite kategooria. Funktsionaalrühm: soolestiku mikrofloorat tasakaalustavad ained
                  
               
                     „4b1711
                  
                  
                     LALLEMAND SAS
                  
                  
                     
                        Saccharomyces cerevisiae CNCM I-1077 (Levucell SC20, Levucell SC10 ME)
                  
                  
                     
                                  
                              
                              
                                 Söödalisandi koostis:
                                 
                                              
                                          
                                          
                                             tahkel kujul:
                                             eluvõimelistest kuivatatud rakkudest tehtud Saccharomyces cerevisiae CNCM I-1077 preparaat, mille tagatud miinimumkontsentratsioon on 2 × 1010 CFU/g.
                                          
                                       
                                              
                                          
                                          
                                             Kaetud kujul:
                                             eluvõimelistest kuivatatud rakkudest tehtud Saccharomyces cerevisiae CNCM I-1077 preparaat, mille tagatud miinimumkontsentratsioon on 1 × 1010 CFU/g
                                          
                                       
                           
                                  
                              
                              
                                 Toimeaine kirjeldus:
                                 
                                    Saccharomyces cerevisiae CNCM I-1077: 80 % eluvõimelisi kuivatatud rakke ja 14 % eluvõimetuid rakke.
                              
                           
                                  
                              
                              
                                 Analüüsimeetod (1):
                                 Süviskülvimeetod ja molekulaarne tuvastamine (PCR).
                              
                           
                  
                     Lambatalled
                  
                  
                     —
                  
                  
                     3,0 × 109
                     
                  
                  
                     7,3 × 109
                     
                  
                  
                     
                                 1.
                              
                              
                                 Söödalisandi ja eelsegu kasutamisjuhistes tuleb märkida säilitustemperatuur, kõlblikkusaeg ja granuleerimispüsivus.
                              
                           
                                 2.
                              
                              
                                 Täiendsöötades ei tohi temperatuur Levucell SC20 puhul ületada 50 °C ja Levucell SC10ME puhul 80 °C.
                              
                           
                                 3.
                              
                              
                                 Kaetud kujul kasutada ainult koos granuleeritud söödaga.
                              
                           
                                 4.
                              
                              
                                 Soovitatav kogus: 7,3 × 109 CFU/kg täissöödas.
                              
                           
                                 5.
                              
                              
                                 Kui toodet käsitsetakse või segatakse suletud ruumis ning segisti ei ole varustatud ventilatsioonisüsteemiga, on segamisel soovitatav kasutada kaitseprille ja -maski.
                              
                           
                  
                     8.1.2019
                  
               
      
         (1)  Analüüsimeetodite üksikasjad on esitatud ühenduse tugilabori veebilehel: www.irmm.jrc.be/crl-feed-additives”